CELEX: 62009FN0105
Language: el
Date: 2009-12-23 00:00:00
Title: Υπόθεση F-105/09: Προσφυγή της 23ης Δεκεμβρίου 2009 — Scheefer κατά Κοινοβουλίου

13.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/52
            
         Προσφυγή της 23ης Δεκεμβρίου 2009 — Scheefer κατά Κοινοβουλίου
   (Υπόθεση F-105/09)
   2010/C 37/82
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Séverine Scheefer (Λουξεμβούργο, Λουξεμβούργο) (εκπρόσωπος: R. Adam, δικηγόρος)
   
      Καθού: Ευρωπαϊκό Κοινοβούλιο
   
      Αντικείμενο και περιγραφή της διαφοράς
   
   Ακύρωση των αποφάσεων του καθού με την οποία απορρίπτεται η αίτηση μετατροπής της συμβάσεως εκτάκτου υπαλλήλου της προσφεύγουσας σε σύμβαση αορίστου χρόνου σύμφωνα με το άρθρο 8, παράγραφος 1, του ΚΛΠ. Επίσης, αποκατάσταση της ζημίας που υπέστη η προσφεύγουσα.
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση του Κοινοβουλίου της 12ης Φεβρουαρίου 2009·
            
         
               —
            
            
               να ακυρώσει την απόφαση του Κοινοβουλίου της 12ης Οκτωβρίου 2009·
            
         
               —
            
            
               να ακυρώσει τον νομικό χαρακτηρισμό της αρχικής συμβάσεως καθώς και την ημερομηνία λήξεως που καθορίστηκε στις 31 Μαρτίου 2009·
            
         
               —
            
            
               κατόπιν αυτού να μετατρέψει τη σύμβαση προσλήψεως της προσφεύγουσας σε σύμβαση αορίστου χρόνου·
            
         
               —
            
            
               να αποκαταστήσει τη ζημία που υπέστη η προσφεύγουσα λόγω της συμπεριφοράς του Κοινοβουλίου·
            
         
               —
            
            
               επικουρικώς και για την απίθανη περίπτωση που το Γενικό Δικαστήριο κρίνει ότι παρά τη διαμόρφωση προσλήψεως αορίστου χρόνου, η σχέση εργασίας έπαυσε, να επιδικάσει αποζημίωση για καταχρηστική λύση της συμβατικής σχέσεως·
            
         
               —
            
            
               ακόμα επικουρικότερον και στην απίθανη περίπτωση που το Πρωτοδικείο κρίνει ότι δεν ήταν δυνατή η μετατροπή, να επιδικάσει αποζημίωση για τη ζημία που υπέστη η προσφεύγουσα λόγω της υπαίτιας συμπεριφοράς του Ευρωπαϊκού Κοινοβουλίου·
            
         
               —
            
            
               να επιφυλάξει υπέρ της προσφεύγουσας όλα τα άλλα δικαιώματα και μέσα παροχής εννόμου προστασίας και, ιδίως, να επιδικάσει εις βάρος του Κοινοβουλίου αποζημίωση για την προξενηθείσα ζημία·
            
         
               —
            
            
               να καταδικάσει το Ευρωπαϊκό Κοινοβούλιο στα δικαστικά έξοδα.